केट और उनके बेस्ट मैन हैरी ने शादी की रिहर्सल की  
विलियम रिहर्सल में शामिल नहीं हो सके, क्योंकि वे एंजलेस में रॉयल एयरफोर्स में बतौर खोजी और सहायता पहुंचाने वाले पायलट के रूप में काम कर रहे थे।
केट चाहती हैं कि प्रिंस विलियम के साथ उनकी शादी में सब कुछ बहुत अच्छा हो। यह सुनिश्चित करने के लिए केट मिडलेटॉन ने अपनी शादी के बेस्ट मैन प्रिंस हैरी के साथ वेस्टमिनिस्टर एबे में रिहर्सल किया। केट और प्रिंस विलियम की शादी इसी महीने की 29 तारीख को होनी है।  इस रिहर्सल में केट के साथ उनके मंगेतर प्रिंस विलियम के छोटे भाई प्रिंस हैरी, केट की छोटी बहन पीपा के अलावा उन ब्राइडसमेट और पेज ब्वॉयज ने भाग लिया, जो शाही शादी में शामिल होंगे। रिहर्सल के दौरान उन्होंने सीखा कि उस दिन उन्हें कब, क्या और कैसे करना है।  विलियम इस रिहर्सल में शामिल नहीं हो सके, क्योंकि वे एंजलेस में रॉयल एयरफोर्स में बतौर खोजी और सहायता पहुंचाने वाले पायलट के रूप में काम कर रहे थे। एबे को शादी की रिहर्सल के कारण पर्यटकों के लिए बंद कर दिया गया था।  केट की सबसे छोटी उम्र की ब्राइडसमेट महज तीन साल की हैं और वह वहां की भव्यता देखकर आश्चर्यचकित रह गई। महल के अधिकारियों ने शुक्रवार को शादी की विस्तृत समय-सारणी जारी की। उसमें बताया गया कि केट शादी से पहले अंतिम रात अपने परिवार के साथ गोरिंग होटल में बिताएंगी।